360 Beilage II. 



Beilage II. 



(S. 133.; 



Perl Instruction, oder Ordnung, wie es zuwasser der Ylz, In der 

 GraueschafFt Halss gelegen, gehalten soll werden.* 1619. 



Ordnung. 



Wie es in Vnser von Gottes genaden Maximilians Pfalzgrawens, bei Rhein 

 herzogen in ober: vnndNidern Bayrn'^ Lannden, mit suech: vnnd hebung der Perl- 

 muschl vnd den fanng selbsten Zehalten , Zu was Zeit , vnnd mit welcher mass, 

 auch durch wene solches beschechen solle, Darauf dann Vnnsere Beambten, In 

 dern Verwaltung es dergleichen Perlwasser gibt Ir vleissige obacht Zehaben vnnd 

 deme Zewider, das geringste Zuuerstatten. 



1 . Erstlich solle das Muschlheben, vnnd Perlsuechen, sowoll auf dem Regen, 

 alls der Ylz , vnnd anndern (Vnnsern Im waldt herumb gelegenen Perlwassern, 

 yedermenigelich genzlich abgeschafft, vnd Verbotten sein, Da man auch hieryber 

 ainen oder mehr betretten wurde , diser oder dieselben , sollen den negsten Zu 

 Venckhlichem Verhafft gebracht : Vnnd alda Vors erste mahl etliche Tag mit wasser 

 vnnd Prott gepiest, auch da ainer zum andernmahl betretten, vnnd villeucht das 

 delictum durch offers Verunthrewen, so gross vnd schwer gemacht, Avür dessen vor- 

 heero vnderthenigist berichtet, vnd solliche Verbrecher biss auf vnsern beschaidt 

 ver wahrlich gehalten werden, 



2. Dess Vischens vnd Khrepsens mit Reissen Peern, oder in anndere weiss, 

 werden sich die Ihenige, welche dessen befuegt, auf gietliche erlnderung, an denen 

 ortten , da es wissentlich Perlmuschln hat, sonnderlich von Osstern an, bis auf 

 Joannis Baptista versehentlich enthalten oder doch mit solchermass gebrauchen, 

 das hierdurch der Perlmuschln souil möglich verschont werde, da es aber, ye also 

 nit beschehen wolte, vnnd schaden darauss ervolgte, sollen vnns der oder dieselben 

 Nambhafft gemacht vnnd dabei auch die Umbsteendt wasgestalten sie dess Vischens 

 selbiger ortten befuegt, vnd im herbringen, wie auch ob dasselbig einer solchen 

 importanz, das dardurch vnnder gemelter zeit, ein nambhafftes entgienge vnd da- 

 hündten glassen wurde, vnnderthenigist berichtet werden, 



3. Vnnd wciln dergleichen Vischen, mit der Reissen, Grczling, vnnd soun- 

 sten auch auf der Ylz nit in geringen schwung ganngen, dermassen das die Zu 

 Halss, vnd Khaltcnegg wohende Vischer, nit an ainem ortt verbliben , sonder die 

 Ylz eben Zur Zeit, wan das wasser klain, vnnd lautter gewest, abgetauter durch- 

 fischet, vnnd mit den Irigen vasst den gannzen tag, ob dem wasser glegen, solch 

 Vischen aber den Muschln nit Zu geringcrm nachtl raicht. So soll hicrinen Zwar 

 nit nur der Perln, sonndern auch dess Vischhayens selbst halb, vnnder Inen ein 

 Ordnung gemacht : vnnd das darüber nit geschritten, durch Vnnsere beambte darob 

 gehalten werden. Als dann eractet würdet, Wann von osstern vnzt Joannis Bab- 

 tista. Inen sambentlich hierzuc ain gewisser ortt, nemblich vnnderhalb der Priig- 

 gen Zu halss bei St. Achazien Kirchen fürgezaigt, sie sichs nit sonders Zubeschweru 

 haben , noch Inen dise khurze Zeit an Irer nahrung abbrichig sein wurde. Auf 

 welchen fahl wür vorheero in Sachen berichts gewertig, wie dann auch die Verfasstc 

 Ordnung umb ratification willen, Zu Vnnser hof Camer vberschickht werden solle, 



I) Dieselbe Instruction wurde ebenfalls in demselben Jahre (.il. Mai) für die übrifjen 

 Aenitir. welche Perlenwasser unter sich hatten, erlassen. 



